text: आप को बता दें कि संयुक्त राष्ट्र मानवाधिकार कार्यालय ने इस महीने में शुरुआत में 49 पेज की एक रिपोर्ट पेश थी। इस रिपोर्ट में कश्मीर में भारत और पाकिस्तान द्वारा मानवाधिकारों के हनन का आरोप लगाया गया था। इसके अलावा रिपोर्ट में कश्मीर में मानवाधिकार उल्‍लंघन की जांच की मांग की गई थी। इस रिपोर्ट के जारी होने के बाद भारतीय विदेश मंत्रालय ने इसका विरोध जताया था। भारत ने अपने बयान में कहा था कि ये रिपोर्ट भ्रामक है। UN की इस रिपोर्ट पर विदेश मंत्रालय ने विरोध जताते हुए कहा था कि ये रिपोर्ट भारत की संप्रभुता और क्षेत्रीय अखंडता का उल्‍लंघन करती है।